VIRON PASTORIT AREENALLA
Hei! Olen Veljo Kaptein, Olevisten seurakunnan pastori.
Tässä ohjelmasarjassa kerron, mitä sydämelleni on laskettu.
Puhun Jumalan kutsusta ja valinnasta.
Olen puhut tästä aiheesta jo aiemmissa jaksoissa.
Tänään puhun siitä, -
miten ja millaisia ihmisiä Jumala kutsuu.
Olen kokenut itse monta Jumalan kutsua.
Jumala on puhunut joka kerta eri tavalla, -
mutta selkeästi ja ymmärrettävästi.
Kun Jumala kutsui minut kokopäiväisesti työhönsä -
ja pastoriksi, Hän istutti sydämeeni voimakkaan halun -
rakastaa ja palvella Häntä ja pyhittää koko elämäni Hänelle.
Kun sain kutsun sotilaspapiksi, näin unessa ilmestyksen, -
jossa Hän rohkaisi minua.
Kun Jumala kutsui minut Olevisten nuorisopastoriksi, -
Hän kutsui minua korvin kuultavalla äänellä.
Mainitsin sydämen halun, ilmestyksen unessa -
ja kolmanneksi Jumalan äänen.
Näistä esimerkeistä näet, että Jumala kutsuu monin tavoin.
Tärkeintä on se, että kutsu on ymmärrettävä.
Jumala osaa viestiä kanssamme.
Meidän ei tarvitse murehtia, ymmärrämmekö Hänen kutsunsa.
Jumala puhuu niin, että ymmärrämme Häntä.
Muistan, kun olin 18-vuotias -
ja aloitin Tartossa uskontotieteen opinnot.
Silloin Jumala kutsui minut uskonnonopettajaksi -
yhteen Pärnun lukioista viideksi ja puoleksi vuodeksi.
Jumalalla oli oma tapansa kutsua minut opettajaksi.
Seurakunnan pastori kertoi heidän tarvitsevan opettajaa.
Hän uskoi minun olevan oikea henkilö tehtävään.
Niin minusta tuli opettaja. Asiat sujuivat kuin itsestään.
Joskus Jumala kutsuu meitä ihmisten välityksellä.
Tavallisilta ja luonnollisilta vaikuttavista kutsuista -
ei pidä ajatella heti, että ei tämä ole Jumalan kutsu.
Jumala vahvisti tunnusteoilla kutsuni opettajaksi.
Merkit osoittivat, että päätös ryhtyä opettajaksi oli oikea.
Kutsut voivat tulla eri tavoin. Rohkaisen olemaan avoin.
Jumala voi puhua ilmestysten, unien tai tilanteiden kautta.
Voit kuulla Hänen äänensä myös omin korvin tai Sanan kautta.
Minäkin olen saanut kutsuja Raamatun välityksellä.
Sain tämän Raamatun isotädiltäni vuonna 1990.
Se on minulle rakas jokapäiväinen elämän leipä.
En lue Raamattua vain siksi, että puhuisin siitä ihmisille.
Monissa maissa ja seurakunnissa on pastoreita, -
jotka lukevat Raamattua vain, jos tarvitsevat sitä työssään, -
mutta eivät ravitakseen itseään.
Minulle Raamattu on Jumalan sana, elämän leipä.
Saan edelleen hengen ravintoa tästä samasta Raamatusta.
Tämän Raamatun kautta tulin elävään uskoon -
ja olen saanut rohkaisua koko uskossa oloni ajan.
Moni kokemani Jumalan kutsu -
on saanut vahvistuksen Raamatusta.
Raamattu onkin yleisin tapa, jolla Jumala puhuu meille.
Muita tapoja ovat ilmestys ja näky.
Jumala voi puhua myös korvin kuultavalla äänellä -
tai tilanteiden tai ihmisten kautta.
Ole avoin sille, miten Jumala sinua kutsuu.
Olet saattanut miettiä, millaisia ihmisiä Jumala kutsuu.
Keitä Jumala kutsuu?
Ovatko he muita parempia, viisaampia tai lahjakkaampia?
Ovatko he uskovaisempia tai hengellisempiä kuin muut?
Eräs uskovainen sanoi minulle kerran näin:
"Veljo, olet liian uskovainen."
Vilpitön uskoni Jumalaan ja kaipaukseni Jumalaa kohtaan -
häiritsivät häntä, hyvässä mielessä.
Minulle se oli kohteliaisuus.
Olin jonkun mielestä liian uskovainen ― mahtavaa!
Meidän tuleekin uskoa ja rakastaa koko sydämestämme -
ja ikävöidä jatkuvasti Jumalaa elämäämme.
Ovatko kutsuun vastanneet -
sitten jotenkin erityisiä tai superuskovia?
Vastaan tähän, etteivät ole.
Jumala kutsuu tavallisia ihmisiä.
Minäkin olin aivan tavallinen koulupoika Länsi-Virosta.
Peruskoulun päättäjäispäivänä -
sain isotädiltäni Raamatun valmistujaislahjaksi.
Aloin lukea Raamattua, -
ja Jumala puhui minulle Sanansa kautta.
Vuoden kuluttua siitä, kun sain oman Raamatun, -
tein ratkaisuni seurata Jeesusta Kristusta.
Jumalan sana ja todistukset tekivät työtä elämässäni.
Jumala teki työtä elämässäni.
Minulla oli monia pelkoja.
Pelkäsin menettäväni ystäväni, jos seuraisin Jeesusta.
Pelkäsin joutuvani luopumaan urheilusta ja teatterista, -
sillä luulin, että uskovan ei sopinut harrastaa niitä.
Minulla oli paljon ennakkoluuloja.
Kiitän Jumalaa rohkaisijoista, joita Hän lähetti, -
kuten tv-ohjelman urheilijan, joka kertoi omasta uskostaan.
Silloin ymmärsin, että uskovaiset voivat urheilla -
ja että Jumala ei halua viedä hyviä asioita elämästämme.
Monet pelkäävät uskoontuloa ja Jumalan kutsua luullen, -
että uskovat saavat vain rukoilla ja käydä kirkossa.
Tällainen väärä kuva on peräisin paholaiselta.
Perkele yrittää estää ihmisiä kokemasta Jumalan hyvyyttä, -
miten hyvän elämän Jumala voi tarjota -
ja miten Taivaan Isä rakastaa lapsiaan.
Toisin kuin perkele uskottelee, uskovan elämä on jännittävää.
Elokuvissa ja kirjallisuudessa Jumalan kutsun seuraamisesta -
annetaan usein dramaattinen ja aivan vääränlainen kuva.
Kutsua ei uskalleta seurata, ja kutsua seuraavia pidetään -
jonkinlaisina pyhimyksinä, joille on omat ilmestykset -
ja jotka ovat kaikkea muuta kuin tavallisia ihmisiä.
Raamattu ja todellisuus kertovat aivan muuta.
Jumala kutsuu tavallisia ihmisiä. Minäkin olin vain maalaispoika.
Suurten ja väkevien sijaan Jumala kutsuu työhönsä -
tavallisia ja yksinkertaisia.
1. Kor. 1:26―31 Paavali puhuu meille:
"Sillä katsokaa, veljet, omaa kutsumistanne: ei ole monta -
inhimillisesti viisasta, ei monta mahtavaa, ei monta jalosukuista, -
vaan sen, mikä on hulluutta maailmalle, sen Jumala valitsi -
saattaaksensa viisaat häpeään, ja sen, mikä on heikkoa maailmassa, -
sen Jumala valitsi saattaaksensa sen, mikä väkevää on, häpeään, -
ja sen, mikä maailmassa on halpa- sukuista ja halveksittua, sen -
Jumala valitsi, sen, joka ei mitään ole, tehdäksensä mitättömäksi -
sen, joka jotakin on, ettei mikään liha voisi kerskata -
Jumalan edessä. Mutta hänestä on teidän olemisenne -
Kristuksessa Jeesuksessa, joka on tullut meille viisaudeksi -
Jumalalta ja vanhurskaudeksi ja pyhitykseksi ja lunastukseksi, -
että kävisi, niinkuin kirjoitettu on: Joka kerskaa, -
sen kerskauksena olkoon Herra." Meissä ei ole kerskattavaa.
Me kerskaamme Herrasta, joka on meidät kutsunut.
Jumala kutsuu ihmisiä eri elämänaloilta.
Meidän ammatillamme ei ole merkitystä Jumalalle.
Saatamme itse kuvitella, että alamme ei kelpaa Jumalalle.
Onneksi Jumala on suuri ja armollinen.
Ammattimme ei vaikuta Hänen kutsuunsa, -
oli ammattimme mikä tahansa.
Haluan kertoa nuoresta naisesta, -
joka oli töissä yökerhossa, kun Jumala kutsui häntä.
Tämä voi kuulostaa hurjalta, mutta siellä hän työskenteli.
Tämä tapahtui Tallinnassa.
Kiersin kadulla yökerhoa, jossa nainen oli hovimestarina.
En tuntenut häntä tuolloin enkä tiennyt yökerhosta mitään.
Kiersin yökerhoa ja rukoilin kysellen Jumalalta, -
halusiko joku siellä pelastua.
Rukoilin yökerhon luona monesti koko sydämestäni -
pelastusta sisällä oleville ihmisille.
Sitten ystävätär pyysi naista, joka työskenteli yökerholla, -
Olevisten kirkon tilaisuuteen.
Eräässä tilaisuudessa tuo nainen sitten pelastui.
Hän sai kokea Jumalan lapsen aidon riemun ja vapauden, -
sydämen puhtauden ja syntien anteeksiannon.
Hänen elämänsä muuttui.
Hän koki, ettei voinut enää työskennellä yökerhossa.
Hänen sydämensä todistus ja Sana olivat työtä vastaan.
Rukoilimme kirkon alttarilla hänelle parempaa työtä, -
voimia, viisautta ja harkintakykyä.
Hän lopetti työt yökerhossa -
ja haki töitä yhdestä Baltian suurimmasta liikepankista.
Hänet valittiin ja hän sai hyvän työpaikan.
Jumala avasi hänelle uuden oven.
Nainen työskenteli pankissa ja oli aktiivinen seurakunnassa.
Hänellä ei kuitenkaan ollut rauhaa sydämessään.
Hän koki tarvetta pyhittää koko elämänsä Jumalalle.
Hän menestyi pankissa ja eteni työssään.
Sydämessään hänellä oli kuitenkin evankeliumi.
Lopulta hän lopetti työt myös pankissa.
Nyt hänellä on aviomies ja pieni tytär.
Jumala on antanut hänelle ihanan perheen.
Hän palvelee Jumalan vähäisiä -
alkoholistien kuntoutuskeskuksessa.
Hän palvelee Jumalaa koko elämällään.
Hän ei ehkä saa yhtä paljon mainetta ja mammonaa -
tai loistavaa työuraa.
Hän on tehnyt valintansa ja vaihtanut maallisen työnsä -
palvelijan työhön Jumalan valtakunnassa.
Tämä rohkaiskoon sinua. Jumala voi kutsua mistä tahansa.
Jumala voi kutsua meidät syntisestä ammatista.
Jumala pelastaa meidät kadotuksesta -
ja antaa elämällemme uuden sisällön ja suunnan.
Näin Jumala teki naiselle, josta äsken kerroin.
Hän voi tehdä saman sinulle.
Aina Jumala ei kutsu meitä syntisestä elämästä.
Profeetta Elisa kutsuttiin erikoisella tavalla.
Kutsuttaessa Elisa kynti peltoa härkävaljakolla.
Tämä vahva mies, -
joka Raamatun mukaan kynti itse yhdellä 12 härkäparista, -
oli varakas ja hyvä maanviljelijä.
Tällaisen miehen Jumala kutsui profeetaksi.
Elisasta kerrotaan 2. Kun. 3. luvussa -
ja hänen kutsustaan 1. Kun. 19:19.
Aam. 1. luvussa kerrotaan, -
miten profeetta Aamos kutsuttiin Tekoan paimenten joukosta.
Ensimmäiset opetuslapset olivat kalastajia.
Apostoliksi kutsuttu Matteus oli veronkantaja.
Matt. 9:9―13 kerrotaan, -
että Jeesus näki Matteuksen kulkiessaan tulliaseman ohi.
Jeesus pyysi Matteusta seuraamaan häntä.
Niin Matteus seurasi Jeesusta. Publikaaneja ja syntistä -
tuli Matteuksen kotiin aterioimaan Jeesuksen kanssa.
Fariseukset kysyivät, miksi Jeesus aterioi heidän kanssaan.
Jeesus sanoi parantajan olevan sairaita varten, ei terveille.
Jeesus ei tahtonut uhria vaan laupeutta, -
sillä hän tuli kutsumaan syntisiä, ei vanhurskaita.
Jeesus ei tullut kutsumaan vanhurskaita vaan syntisiä.
Hän on kutsunut minut ja Hän kutsuu myös sinua.
Jumala tietää, missä olet ja mitä teet.
Silti Hän on kutsunut sinut julistamaan evankeliumia, -
todistamaan Hänestä ja kertomaan uskostasi.
Kesarean ensimmäisen seurakunnan vanhin oli -
armeijan päällikkö Kornelius.
Hän sai kutsun ilmestyksessä. Ap. t. 10. luvussa kerrotaan, -
että Kesareassa asui sadanpäämies Kornelius, -
hurskas mies, joka auttoi köyhiä ja rukoili alati.
Hän näki näyssä enkelin, joka puhui hänelle.
Enkeli kertoi Korneliukselle, -
että Jumala muisti hänen rukouksensa ja almunsa, -
kehotti Korneliusta pyytämään Simon Pietarin luokseen -
ja kertoi, missä Pietari juuri sillä hetkellä majaili.
Kun enkeli oli lähtenyt, -
Kornelius kutsui luokseen uskottuja miehiään, -
kertoi heille kaiken ja lähetti hakemaan Pietaria.
Tämä oli ilmestys.
Kaksi vuotta sitten olin nuorten kanssa talvileirillä.
Paastosimme ja etsimme Jumalaa.
Luin huoneessani Raamattua, rukoilin ja torkahdin.
Sillä hetkellä, kun torkahdin, Jeesus ilmestyi minulle.
Se oli upeaa.
Jumalan tai enkelin ilmestys on kaikkein suurin kutsu.
Jeesus ilmestyi minulle ja sanoi yhden ainoan lauseen:
"Sinun täytyy tehdä tekojani niin kauan, kun on päivä."
Muutama sana riittää, kun Jumala ilmestyy ja kutsuu.
Silloin on yhdentekevää, missä on ja mitä tekee.
Silloin haluaa vain täyttää Hänen kutsunsa.
Maailman kaikki rikkaudet kalpenevat sen rinnalla.
Et halua vaihtaa sitä mihinkään, -
kun sinulle ilmestyy Jeesus, universumin luoja.
Hän haluaa ilmestyä sinulle ja tulla elämääsi.
Hän haluaa kertoa, että rakastaa sinua.
Älä murehdi ammattiasi. Jumala voi käyttää sinua.
Jumala haluaa käyttää sinua siellä, missä olet.
Rukoile kanssani.
Kiitos, Jeesus, että olet täällä kanssamme.
Kiitos, että olet ilmestynyt niin monille todistajille, -
niin Paavalille kuin minullekin, ja että olet kutsunut minut.
Tiedän, että kutsut vielä -
profeettoja Viron kylistä ja kaupungeista.
Moni katsoja on miettinyt, voisiko hänkin saada kutsun.
Kyllä! Juuri sinua kutsutaan. Kiitos, Jeesus!
Kiitos, Jeesus, että ilmestyt ja näytät kunniasi Virossa, -
jossa harvat tuntevat Sinut, kansa palvelee epäjumalia ja -
hakee apua noidilta ja pastorit ovat salatieteiden pauloissa.
Herra, näet syntien pimeyden ja maamme kurjuuden.
Herra, kiitos siitä, että luot jo uutta.
Kiitos, että kansa näkee, miten luot uutta -
ja nostat seurakuntaasi.
Kiitos, että tämä kansa ei huku, vaan kuulee sinusta, Jeesus.
Voit antaa elämäsi Jeesukselle. Voit nostaa käden merkiksi.
Sano kanssani: "Jeesus, tarvitsen sinua.
Jeesus, tule elämääni. Anna minulle taivaskutsu.
Haluan seurata Sinua.
Herra, tänään kuulemani sana on herättänyt minussa uskon.
Haluan toteuttaa tahtosi elämässäni."
Kiitos, Jeesus, että juuri nyt muutat sydämiä ja kutsut.
Kiitos, Jeesus, että sanasi on elävä, terävä ja voimallinen.
Kutsu viron sotilaita, kuten kutsuit Korneliusta.
Kiitos, että Afganistanissa moni sotilas on tullut uskoon.
Kiitos, että olet kutsunut sorvareita, turvamiehiä, -
autonkuljettajia ja ihmisiä kaikilta aloilta.
Kiitos, että kutsut nuoria ja vanhuksia, -
jotta ihmiset voivat pelastua, ennen kuin on liian myöhäistä.
Jeesus, tule Viron kaikille paikkakunnille.
Siunaa naapurikansojamme.
Kiitos, että siunaat ja kutsut profeettoja -
Venäjällä, Suomessa, Ruotsissa ja Latviassa.
Kiitos, että kutsut ja herätät uusia työntekijöitä.
Kiitos, että lähetät työmiehiä sadonkorjuuseen.
Kiitos ja ylistys sinulle, Jeesus!
Voit taputtaa, kun olet iloinen.
Raamattu kehottaa meitä siihen. Kiitos, Jeesus!
Koen studiossa valtaa riemua. Uskon sinunkin tuntevan sen, -
sillä Pyhä Henki toimii voimallisesti.
Kunnia Israelin Jumalalle!
Rukoilemme rauhaa Jerusalemiin ja siunaamme suurinta Jumalaa.
Kiitos seurastasi, kanssasi on ilo olla!
Suomennos: Maria Peltokangas